b'\n_START_ARTICLE_\nAleksander Ivanovi\xc4\x8d Ostermann-Tolstoj\n_START_SECTION_\n\xc5\xbdivljenje\n_START_PARAGRAPH_\nLeta 1798 je bil povi\xc5\xa1an v generalmajorja in leta 1805 v generalporo\xc4\x8dnika._NEWLINE_Leta 1805, po vrnitvi iz severnonem\xc5\xa1ke kampanje, je postal guverner Sankt Peterburga. Leta 1811 je podedoval plemi\xc5\xa1ki naziv grofa Ostermana, potem ko je zadnji nosilec Ivan Osterman, njegov stric, umrl brez potomcev._NEWLINE_Kot poveljnik 4. korpusa se je udele\xc5\xbeil patriotske vojne leta 1812 in nadaljnjih kampanj. Leta 1815 je postal diplomat v Parizu. \xc4\x8cez dve leti je bil povi\xc5\xa1an v generala pehote._NEWLINE_Pozneje je pre\xc5\xbeivel nekaj let v Franciji, Italiji in Orientu. Umrl je v \xc5\xa1vicarskem mestu Le Petit-Saconnex ob \xc5\xbdenevskem jezeru.'